[{"text_idx": "#000000", "text": "Milline on teie senine kogemus e-o\u0303ppe la\u0308biviimisel pikema perioodi jooksul?"}, {"text_idx": "#000001", "text": "Majandus- ja ettevo\u0303tlusolud muutuvad kiiresti, seega on eneseta\u0308iendamine ja koolitustel osalemine o\u0303petajaile oluline."}, {"text_idx": "#000002", "text": "Programmis \u201eEdu & tegu\u201d on ettevo\u0303tlus- ja majanduso\u0303petajaile tulekul mitmeid koolitusi, kus on suur roll praktilistel harjutustel. Ikka selleks, et toetada ettevo\u0303tluso\u0303ppe moodulite rakendamist koolis ja ettevo\u0303tluspa\u0308devuste arendamist."}, {"text_idx": "#000004", "text": "Kavas on nii moodulite rakendamist toetavad kui ka ettevo\u0303tlus- ja majanduso\u0303petajate pa\u0308devusi arendavad koolitused. Su\u0308gisel ja kevadel toimuvad ettevo\u0303tluso\u0303petajate baasoskusi arendavad koolitused, ja\u0308tkatakse populaarsete, eri o\u0303ppemetoodikaid tutvustavate ja juhendamisoskusi arendavate koolituste korraldamist eesma\u0308rgiga arendada o\u0303ppeto\u0308o\u0308 la\u0308biviijate professionaalsust ja pa\u0308devust interaktiivse ja tulemusliku o\u0303ppeto\u0308o\u0308 korraldamisel."}, {"text_idx": "#000005", "text": "Koolituste va\u0308ljato\u0308o\u0308tamisel on la\u0308htutud programmis \u201eEdu & tegu\u201d va\u0308lja to\u0308o\u0308tatud ettevo\u0303tluso\u0303ppe moodulitest ja pa\u0308devuste mudelist, aga ka o\u0303petajate vajadustest."}, {"text_idx": "#000006", "text": "\u201eVo\u0303ime o\u0308elda, et ettevo\u0303tluso\u0303pe on juba kogunud tuntust ja noored peavad oluliseks saada ettevo\u0303tlusteadmisi ja -kogemusi koolist, et laiendada oma karja\u0308a\u0308rivaliku vo\u0303imalusi tulevikus,\u201d ra\u0308a\u0308kis U\u0308lle Kesli. \u201eSeeto\u0303ttu on Junior Achievement Eesti keskendunud uute majandus- ja ettevo\u0303tluso\u0303petajate koolitamisele iga kooliastme o\u0303pilaste jaoks. Augustis toimusid ko\u0303igi programmide koolitused. Koolituste korraldamisel la\u0308htume po\u0303himo\u0303ttest, et jagame koolitustel metoodilisi vo\u0303tteid ja materjali tunnis rakendamiseks. Seepa\u0308rast on ka koolitused ise tegevuspo\u0303hised, o\u0303petajad saavad seal la\u0308bi teha o\u0303pilastele suunatud harjutusi.\u201d"}, {"text_idx": "#000007", "text": "JA ettevo\u0303tluso\u0303petajate ta\u0308ienduskoolitused muudavad praktiliseks Erasmus+ rahvusvahelises projektis \u201eSee on minu tulevik\u201d Rootsi partnerite poolt po\u0303hikooli kolmanda astme o\u0303pilastele valminud e-o\u0303ppe materjalid ja metoodikad, mida o\u0303petajad saavad kasutada ettevo\u0303tluse tutvustamiseks ja koosto\u0308o\u0308ks ettevo\u0303tjatega. Algklasside ettevo\u0303tluso\u0303petajatel oli vo\u0303imalus omandada programmi \u201e7 sammu\u201d uusi meetodeid ettevo\u0303tluse o\u0303petamiseks teises kooliastmes o\u0303pilaste mini-minifirmas tegutsemise kaudu."}, {"text_idx": "#000008", "text": "20. ja 21. novembril korraldab SA Innove koosto\u0308o\u0308s JA Eestiga Tallinnas kahepa\u0308evase metoodilise koolituse ettevo\u0303tluse o\u0303petamiseks ja finantskirjaoskuse arendamiseks. Koolitust viivad la\u0308bi suure rahvusvahelise koolituskogemusega professionaalid USA-st \u2013 Colorado u\u0308likooli majandushariduse keskuse juhataja professor John Brock ja California u\u0308likooli majandushariduse keskuse juhataja professor Jane S. Lopus. Eesma\u0308rk on tutvustada o\u0303petajatele aktiivo\u0303ppe meetodeid isiklike rahaasjade, investeerimise ja ettevo\u0303tluse po\u0303hito\u0303dede omandamiseks. Kuigi koolitus toimub inglise keeles, on seekord o\u0303petajatele tagatud su\u0308nkroonto\u0303lge. Registreerimine on alanud."}, {"text_idx": "#000009", "text": "Ettevo\u0303tlusko\u0303rgkool Mainori koolituste puhul on ro\u0303hutatud nende sisu praktilisust ja kohest rakendatavust. Na\u0308iteks ettevo\u0303tluso\u0303petajate ettevo\u0303tluspa\u0308devuste koolitusel andsid teoreetilisi teadmisi Aet Kull ja Mare Kurvits. U\u0308lane Vilumets oli kaasatud praktikuna ja tema jagatud kogemused enda ettevo\u0303tjaelust on alati pa\u0308lvinud suurepa\u0308rase tagasiside. Praktikajuhendajate koolitusel on toredat elevust tekitanud ja osalejaid loominguliselt mo\u0303tlema pannud Andres Ro\u0303igase \u201eIdeede turg\u201d."}, {"text_idx": "#000010", "text": "Tartu u\u0308likoolis tuleb juba oktoobris koolitus \u201eLoovustehnikad ettevo\u0303tluso\u0303ppes\u201d, mida viib la\u0308bi alati va\u0308ga ha\u0308sti vastu vo\u0303etud koolitaja ja raamatu \u201eLoovustehnikad. 99 viisi ideede leidmiseks\u201d autor Elina Kallas."}, {"text_idx": "#000011", "text": "\u201eKursusel on o\u0303petajatel vo\u0303imalik omal ka\u0308el harjutada ja rakendada mitmesuguseid loovust arendavaid ru\u0308hmato\u0308o\u0308 tehnikaid o\u0303pilaste o\u0303petamiseks ja juhendamiseks ettevo\u0303tluso\u0303ppe ainetes ja praktilistes to\u0308o\u0308des,\u201d so\u0303nas U\u0308lle Kesli."}, {"text_idx": "#000012", "text": "16. oktoobril algab Marge Ta\u0308ksi ja Eneken Titovi koosto\u0308o\u0308s valminud kursus \u201eEttevo\u0303tluspa\u0308devuse, sh ettevo\u0303tlikkuse lo\u0303imimine o\u0303ppeprotsessi\u201d, mille eesma\u0308rk on anda vajalikke teadmisi ja oskusi ettevo\u0303tluspa\u0308devuse, sealhulgas ettevo\u0303tlikkuse toetamiseks ja metoodiliseks rakendamiseks o\u0303ppeto\u0308o\u0308s. Osalejad to\u0308o\u0308tavad va\u0308lja oma o\u0303petamise kavandi, kuidas ettevo\u0303tlikkust ettevo\u0303tluso\u0303ppes toetada."}, {"text_idx": "#000013", "text": "Tallinna u\u0308likooli korraldatavate koolituste fookuses on sel su\u0308gisel ettevo\u0303tlikkus- ja ettevo\u0303tluspa\u0308devus ning selle arendamise vo\u0303imalused."}, {"text_idx": "#000014", "text": "\u201eKoolitustel keskendutakse just su\u0308steemsema arusaama tekitamisele ettevo\u0303tluso\u0303ppest ning o\u0303petajate vo\u0303imalustele toetada ko\u0303ikide o\u0303ppijate ettevo\u0303tlikkust,\u201d ma\u0308rkis U\u0308lle Kesli. Koolitus toimub koosto\u0308o\u0308s Tallinna u\u0308likooli, Tartu u\u0308likooli, JA Eesti ja ettevo\u0303tlusko\u0303rgkool Mainori teadurite-o\u0303ppejo\u0303ududega ning vo\u0303imaldab arutleda teemade u\u0308le just oma valdkonna spetsialistidega. Kaasatud on tegevo\u0303petajad, et teemade ka\u0308sitlus ei nihkuks tegelikust keskkonnast eemale. Koolitusel saavad o\u0303petajad nippe mitmesuguse materjali na\u0308ol, mida o\u0303ppijate mo\u0303istmiseks ja toetamiseks kasutada. Koolitus \u201eO\u0303pilase ettevo\u0303tlikkus- ja ettevo\u0303tluspa\u0308devuse kujundamine u\u0308ldhariduskooli majandus- ja ettevo\u0303tluso\u0303ppes\u201d toimuvad 3. ja 17. ning 10. ja 24. novembril. Novembris toimuvad ka teenusettevo\u0303tlust ja teenuste disaini ning sotsiaalset ettevo\u0303tlust ka\u0308sitlevad kursused."}, {"text_idx": "#000015", "text": "\u201eProgrammi koolituste valik on lai ja kindlasti ei ole o\u0303petajal vo\u0303imalik ko\u0303ikidel koolitustel osaleda,\u201d mo\u0308o\u0308nab U\u0308lle Kesli. \u201eTasub kaaluda, kas iga tasuta koolitus on o\u0303petajale ja koolile vajalik. Kuna aga majandus- ja ettevo\u0303tlusolud muutuvad ku\u0308llalt kiiresti, on eneseta\u0308iendamine ja meie koolitustel osalemine ikkagi oluline. Koolitustel on alati vo\u0303imalusi ka kogemusi vahetada ja uusi koosto\u0308o\u0308partnereid leida.\u201d"}, {"text_idx": "#000016", "text": "Kesli so\u0303nul annavad koolitused enamasti ka suuremat lisandva\u0308a\u0308rtust, kuna enamik \u201eEdu & tegu\u201d programmi raames va\u0308ljato\u0308o\u0308tatud koolitusi on su\u0308ndinud kahe vo\u0303i enama ko\u0303rgkooli koosto\u0308o\u0308s. La\u0308biviimisse on kaasatud praktikuid nii eri haridusasutustest kui ka ettevo\u0303tetest ning sisus ja u\u0308lesehituses on arvestatud, et koolitus oleks vo\u0303imalikult praktiline ja la\u0308bitavad teemad vo\u0303imalikult lihtsalt o\u0303ppeto\u0308o\u0308sse integreeritavad. Ka arvestatakse koolituste planeerimisel, et need ei kattuks ja toimuksid ka koolivaheaegadel, kui o\u0303petajatel ei ole korralist o\u0303ppeto\u0308o\u0308d."}, {"text_idx": "#000017", "text": "\u201eOleme pu\u0308u\u0308dnud osalemise o\u0303petajatele mugavaks muuta ja korraldada koolitusi Eesti eri keskustes, et kuluks va\u0308hem aega kohaleso\u0303iduks,\u201d ra\u0308a\u0308kis U\u0308lle Kesli. Programmi \u201eEdu & tegu\u201d koolitused on o\u0303petajatele tasuta, kuid vaja on end eelnevalt registreerida."}, {"text_idx": "#000018", "text": "Tutvu programmi \u201eEdu & tegu\u201d koolitustega veebilehel "}, {"text_idx": "#000020", "text": "Programmi \u201eEttevo\u0303tlikkuse ja ettevo\u0303tlus\u00ado\u0303ppe su\u0308steemne arendamine ko\u0303igil haridus\u00adtasemetel\u201d toetatakse Euroopa Liidu Euroopa sotsiaalfondist."}, {"text_idx": "#000023", "text": "Ettevo\u0303tlikud noored on meie tulevik ko\u0303ige otsesemas ja paremas mo\u0303ttes. Sellepa\u0308rast on va\u0308ga oluline panustada nende ettevo\u0303tlikkuse arendamisse juba nii varajases eas kui vo\u0303imalik."}, {"text_idx": "#000024", "text": "Ettevo\u0303tlikkuse ja ettevo\u0303tluse vahele ei saa panna vo\u0303rdusma\u0308rki. Ettevo\u0303tlus on konkreetne tegevusvorm. Ettevo\u0303tlikkus ta\u0308hendab aga tahet ja oskust uusi asju planeerida, korraldada ja ellu viia. Neid oskusi la\u0308heb vaja kas vo\u0303i to\u0308o\u0308intervjuul, meeskonnato\u0308o\u0308s, esitluste tegemisel, probleemide lahendamisel. Loetelu on lo\u0303pmatu. Need on oskused, mida to\u0308o\u0308andjad oma to\u0308o\u0308tajatelt ootavad."}, {"text_idx": "#000025", "text": "Kui toodame koolides vaid teoreetilisi teadmisi omavaid ja mitte u\u0308htki lisasammu tegevaid noori, siis pole mo\u0303tet ra\u0308a\u0308kida ja\u0308tkusuutlikust tulevikust. On oluline, et koolid panustaksid jo\u0303uliselt sellesse, et noored saaksid teooria ko\u0303rval katsetada ning proovida ka praktilisi ja elulisi tegevusi. Kui endal ideid napib, siis Eestis on palju organisatsioone ja projekte, kes saaksid appi tulla. Na\u0308iteks \u201eEdu & tegu\u201d programm pakub koolidele ja o\u0303petajatele vo\u0303imalusi oma teadmisi ja oskusi arendada. Programmis on tavapa\u0308raste koolituste ko\u0303rval mitmeid tegevusi, mis viivad koolid ja ettevo\u0303tjad kokku. Abiks on ka maakondlikud arenduskeskused, Rajaleidja keskused, Innove, Junior Achievement jne. Tuleb vaid ise huvi u\u0308les na\u0308idata. Ka see on ettevo\u0303tlikkus."}, {"text_idx": "#000026", "text": "Ettevo\u0303tjaid on va\u0308gagi koosto\u0308o\u0308altid ja huvitatud koolidega koosto\u0308o\u0308d tegema. Eelko\u0303ige seeto\u0303ttu, et nad teavad omast kogemusest, kui raske on leida vajalike oskustega asjalikke ja ettevo\u0303tlikke spetsialiste ja juhte. Just viimasel ajal on muutunud oluliseks ettevo\u0303tlike to\u0308o\u0308tajate leidmine igal tasemel. Kui inimene on vajalike oskustega, kuid ei tee u\u0308htki ettepanekut firma vo\u0303i to\u0308o\u0308protsesside arendamiseks, pole ta sageli enam konkurentsivo\u0303imeline. Ettevo\u0303tlik to\u0308o\u0308taja suudab ise uusi oskusi omandada ja neid to\u0308o\u0308 tulemuslikumaks korraldamiseks rakendada, seeto\u0303ttu ongi just ettevo\u0303tlikkus muutumas to\u0308o\u0308turul u\u0308heks olulisemaks va\u0308a\u0308rtuseks."}, {"text_idx": "#000027", "text": "Milliseid koolitusi soovitate kutsekoolide o\u0303petajaile?"}, {"text_idx": "#000028", "text": "Katrin Kivisild, programmi \u201eEdu & tegu\u201d ettevo\u0303tliku kooli tegevussuuna juht:"}, {"text_idx": "#000029", "text": "SA Innove koordineerimisel on kutsekoolidele va\u0308lja to\u0308o\u0308tatud ettevo\u0303tluso\u0303ppe moodulid, mida alates septembrist asus katsetama 14 kutsekooli u\u0308le Eesti. Et ettevo\u0303tluso\u0303ppe moodulit paremini rakendada, pakume kutsekoolio\u0303petajatele su\u0308gisperioodil ettevo\u0303tluse sisukoolitusi, mis aitaks to\u0303sta ettevo\u0303tlusteadmisi."}, {"text_idx": "#000030", "text": "Sisukoolitused oleme jaganud nelja teema alla."}, {"text_idx": "#000031", "text": "Ettevo\u0303te ja ettevo\u0303tlus (sh a\u0308rimudel) \u2013 27.10.\nFinantsid ettevo\u0303tluse valguses \u2013 11.12.\nTurg ja turundus ettevo\u0303tluses \u2013 koolituse kuupa\u0308ev ta\u0308psustamisel."}, {"text_idx": "#000032", "text": "Koolitusi viivad la\u0308bi kutsehariduse ettevo\u0303tluso\u0303ppe moodulite va\u0308ljato\u0308o\u0308tajad ning praktikud, kes annavad lihtsas vo\u0303tmes edasi ettevo\u0303tlusteadmisi, sidudes neid po\u0303nevate harjutusu\u0308lesannete ja o\u0303ppemeetoditega."}, {"text_idx": "#000034", "text": "O\u0303petajate Lehel on o\u0303igus avaldada teie kirjutatud kommentaar paberva\u0308ljaandes. Kommentaari pikkus ei tohi u\u0308letada 3000 ta\u0308hema\u0308rki. O\u0303petajate Lehe kodulehe kommentaarid on modereeritavad ja avaldatakse pa\u0308rast toimetamist hiljemalt kommentaari saatmisele ja\u0308rgneva to\u0308o\u0308pa\u0308eva hommikuks. Lehel on o\u0303igus ja\u0308tta saadetud kommentaar kodulehel avaldamata. Iga kommentaari edastaja arvuti IP-aadress, sessiooni identifikaator ja kommenteerimise aeg salvestatakse andmebaasis. O\u0303petajate Leht ei vastuta kommentaaride sisu eest!"}, {"text_idx": "#000037", "text": "Noorte teadusmaleva to\u0308o\u0308d toetavad kosmoseteadlasi"}, {"text_idx": "#000038", "text": "Too o\u0303pilased Energia Avastuskeskusesse avastusretkele!"}, {"text_idx": "#000044", "text": "Kelle probleem on Eesti lapse digiso\u0303ltuvus?Kallavere Keskkoolis saab o\u0303ppida Saare- ja Vo\u0303rumaalt, isegi va\u0308lismaaltMida o\u0303petaja ei rakenda, seda o\u0303pilane ei teaKuidas tunneb end koolis lugemisraskusega laps?Ikka ja ja\u0308lle jutustamisoskusest \u2013 midagi o\u0303petajale"}]